23 
Fældning. Hos alle Fugle fældes Fjerdragten, og 
denne Fældning foregaar hos de fleste én Gang om 
Aaret, hos mange, især Vade- og Svømmefugle, to Gange 
aarligt. Fældningen indtræffer for de Fugle, som fælder 
én Gang aarligt, hos os i Almindelighed fra Juli til 
September, og tilendebringes for de flestes Vedkom- 
mende i Løbet af ca. 3 Uger; nogle som Spætterne 
bruger dog et Par Maaneder eller mer. 
De egentlige Dækfjer fældes i Reglen successivt, 
nogle falder af og andre kommer i Stedet; Sving- og 
Styrefjerene fældes parvis, d. v. s. naar en Fjer falder 
ud paa højre Side, fældes ogsaa den tilsvarende paa 
venstre Side. 
De Fugle, som fælder to Gange, har én Fældning 
i August og September, før de trækker bort fra os, og 
én i Januar og Februar paa deres Vinteropholdssteder; 
blandt disse kan nævnes mange Vadefugle, som Strand- 
løbere og Brokfugle, samt flere Ternearter. Hos Vild- 
ænderne, der fælder to Gange, foregaar den første Fæld- 
ning allerede i Juni, og under denne taber de (ligesom 
Gæssene, der forøvrigt kun fælder én Gang) alle Sving- 
og Styrefjer paa én Gang, hvorved de fuldstændigt taber 
Flyveevnen. 
En Mængde Fugle, især Hannerne, har — til Trods 
for, at de kun fælder én Gang — dog en særegen og 
i Reglen smuk Parringsdragt (Foraarsdragt), som enten 
kan udmærke sig ved særegne Fjerprydelser eller ved 
smukke Farver. Denne Dragt anlægges om Foraaret 
før Rugetiden og i Reglen meget hurtigt. 
Skal der, som hos Brushanen, dannes en Fjer- 
prydelse, fremkommer de ny Fjer mellem de gamle; 
er det derimod Farven, som skal forandres, fremkommer 
denne Farve enten ved Hudfedtets Indvirkning paa 
Fjerene, eller ved en saakaldet Bræmfældning, d. v. s. 
